Berlingske Tidende, 1835-09-19
Tydskland. Vien, den 7de September. - Over D. D. M. M. Keiserens og Keiserindens Ophold i Budweis meddeles Følgende: Om Eftermiddagen den 3die d. M. behagede Hans Majestæt at tage de offentlige Bygninger i Øiesyn og først at begive sig til Raadhuset, hvor Allerhøistsamme, modtaget af den forsamlede Magistrat, gjennemgik Raads- og Bureau-Localiteterne, erkyndigede sig om Embeds=Forretningernes Gang og Styrke og lod sig Stadens Privilegier forelægges. Hans Majestæt begav sig derpaa til Criminal Bygningen, gjennemvandrede de enkelte Fængsels-Afdelinger, lod sig gives Underviisning om Jnqvisiternes og de Straflidendes Stand og Forbrydelser, eftersaae selv Embeds-Protocollerne i saa Henseende, udspurgte nogle af Jnqvisiterne om deres Forfatning, overtydede sig om deres Forpleinings Beskaffenhed og gik derpaa over til den nye Bygning for den herværende K. K. Cammeral-Districts-Forvaltning. Paa det ærbødigste modtaget der af det hele Embedspersonale, behagede Hs. Majestæt at tage Cancelliets og flere Localiteter i Øiesyn og at erkyndige sig om Jndtægternes Stand efter Embeds-Documenterne, og dernæst om Forvaltningens Gang i det Hele. Derfra besøgte Hs. Majestæt Kreds-Amtsbygningen, behagede ogsaa her, at lade sig det hele Embedspersonale forestilles og at forlange nøiere Underretning om Forretningernes Gang. Dernæst glædede Hs. Majestæt det herværende Skydeselskab, der til Høitideligholdelsen af Hs. Majestæts Nærværelse havde foranstaltet en Væddeskydning, med et Besøg, . Modtaget af det uniformerede Skyttecorps, under Trompeters og Pankers Klang, paa den festligt decorede Skydebane, hvor en Folkehymne afsanges med Musik, tog Hs. Majestæt hele Jndretningen i Øiesyn, optog det paa det Bedste, at Allerhøistsammes eget Portrait i gylden Ramme var opstillet som først Priis, indskrev sig egenhændig i Skyttebogen og besaae Galleriet af de fremstillede Skiver. Efterat Allerhøistsamme i de naadigste Udtryk havde yttret sig til Selskabets Formænd, gi Besøget videre til det borgerlige Fattig- og Sygehuus. Denne Bygnings herlige Localiteter og især den hele Anstalts indre, hensigtsmæssige Indretning fandt Hs. Majestæts Bifald. Allerhøistsamme erkyndigede sig nøje om de Syges almindelige Forfatning, om de der optagne mandlige og qvindelige Fattiglemmer, talde ogsaa med flere af dem om deres Tilstand og den dem ydede Forpleining, lod sig gives detailleret Underretning om Anstaltens Fonds og Dotation, og lod sig sluttelig forestilles de af Anstalten underholdte, fra Cholera-Tiden, forældreløse tilbageblevne Børn, samt, med synlig rørt Deeltagelse i disse ulykkelige Forældreløses Skjæbne, gives den nøiagtigste Oplysning over deres Underhold Senere besaae Hans Majestæt endvidere det biskoppelige Seminarium, hvor Allerhøistsamme, modtaget ved Indgangen af Jnstitutets Forstanderskab med tvende Bøhmiske Digte i Anledning af Hans Majestæts Nærværelse, først betraadte Seminar-Kirken og derpaa, efter en stille Andagt, gjennemgik, ledsaget af Biskoppen, Jnstitutets Localiteter, og begav sig dernæst til den herværende Dom- og Piarist-Kirke. I denne sidstes Collegium besaae Allerhøistsamme ogsaa Normaalskolen, erkyndigede sig om Disciplenes Fremgang, tog nogle af deres skrivtlige Opsatser i Øiesyn, og begav sig omsider, seent om Aftenen, ledsaget af en jublende Folkemængde, paa Veien tilbage til sin Bolig Jtalien. Rom, den 26de August. - Formedelst den foreskrevne Quarantaine af 20 Dage, har Adm. Rig ny ikke kundet fortsætte sin Reise til Neapel, men har overgivet sin Mission, der skal være af Vigtighed, i den franske Gesandts, Marq. Latour-Maubourgs Fraværelse, til den nuværende Forretningsfører, Ridder, de Tallenai, som allerede er afgaaet til Neapel dermed. Ogsaa Prinds Leopold af Syracus maa opholde sig her, skjøndt han paa sin Reise ikke har berørt noget, for Cholera mistænkt Sted.